כיכר אילן רמון

[ממוזער|375x375 פיקסלים|'''[אילן רמון**, טייס קרב וטייס החלל הישראלי הראשון]]
**כיכר אילן רמון** (הידועה גם ככיכר "**השפיץ**", "**המחט**" ו"**הסיטי**") היא מעגל תנועה ב[[רובע הקריה (אשדוד)|רובע הקריה]] ("הסיטי") ב[[אשדוד]], המחברת בין [[שדרות מנחם בגין (אשדוד)|שדרות מנחם בגין]] לרחובות העצמאות והציונות. הכיכר והפסל דמוי החרוט הכסוף שהקנה לה את כינוייה, עוצבה על ידי האדריכל [[מילר בלום תכנון סביבתי|יורם מילר]].

ב-[[2010]] נקראה על שמו של [[טייס]] [[חיל האוויר הישראלי|חיל האוויר]] ו[[טייס חלל|טייס החלל]] הישראלי הראשון, **אילן רמון''', שנספה באסון מעבורת החלל קולומביה ב-2003.

## מבנה ואדריכלות
בכיכר ניצב פסל דמוי חרוט כסוף המכונה "השפיץ" או "המחט" בפי התושבים, המוקפת במזרקה מרובעת מדורגת. בחלק הדרומי ובצפוני של המעגל, ישנם שערי כניסה לחצר פנימית הפתוחה לסירוגין – ומדרגות שבמעלן ישנה קומת תצפית לעבר שדרות מנחם בגין, ולמרינה הכחולה.

מתחת לכיכר עוברת מנהרת הסיטי – על שם הרובע בו היא ממוקמת – ובו עובר עורק התחבורה הראשי של העיר, שדרות מנחם בגין. בקצה המזרחי של השדרות – הכניסה הדרומית לעיר, ומשם נמתחת מערבה לרובע המרינה, דרך כיכר גן העיר בקריית התרבות ע"ש צבי צילקר ומסתיימת בכיכר המפרשים.

בעבר, יצאה מה"שפיץ" קרן לייזר שנראתה למרחקים, אך פעולתה הופסקה עקב טענות שהיא מפריעה לניווט כלי שיט במרחב הימי העירוני.

### עירוניות
ישנה ביקורת על הכיכר, שאינה מממשת את הפוטנציאל העירוני הטמון בה להשתלב עם הרחוב – וכי מדובר אך ורק בפסל סביבתי ולא בכיכר עירונית מהותית, הנבדלת ממעגל תנועה. כך למשל, תוכננה לקום מסעדה בלב הכיכר, אך לא הובא בתכנון כראוי כיצד יש לאפשר להולכי רגל לחצות את הכיכר בבטחה, וכיום המרחב בתוכה שומם. אף במדריך הרשמי העירוני למטיילים, נכתב כי על אף האטרקציה .

## חידוש הכיכר

ב-2021, במסגרת מיזם "Reway" לשיפור מערך התחבורה הציבורית באשדוד שהחל ב-2016, היו אמורים להתבצע שינויים בכיכר.

לפי התוכנית שפורסמה אז, הכיכר תשמש רק אוטובוסים חשמליים, ואילו מכוניות לא תוכלנה לחצות את הכיכר – ונהגיהן יצטרכו לבצע מעקף ברחובות הפנימיים (הציונות והעצמאות). כמו כן, תוכננו לקום שני מסופי אוטובוסים בסביבת הכיכר. לקראת תחילת העבודות, תושבים באזור התנגדו להסבה לתחבורה ציבורית, בטענה שהדבר יביא לעומס תנועה של מכוניות שיוסטו מהכיכר לעקיפות ברחובות אחרים ברובע הקריה הצפוף. כמו כן, התנגדו לתוכנית בעלי עסקים בשדרת החנויות במתחם הכיכר, מחשש שהסטת התנועה של הרכבים הפרטיים מהכיכר תרחיק את הלקוחות מעסקיהם.
ממוזער|250x250 פיקסלים|שלט "הודעה בדבר הפקדת תוכנית מפורטת" מטעם הוועדה המקומית לתכנון ובנייה שהוצב בכיכר לקראת תחילת עבודות החידוש, יולי 2025
באפריל 2025 פרסמה עיריית אשדוד בדבר תחילת העבודות על חידוש הכיכר, בשיתוף פעולה עם משרד התחבורה, החל מיולי 2025 ולמשך 22 חודשים. במסגרת העבודות תוכננו סלילת נתיבי תחבורה ציבורית – שימשיכו את הנתיב הייעודי הקיים בשדרות מנחם בגין – לצד שבילי אופניים בשני הכיוונים, הקמת תחנות אוטובוס, חידוש ריהוט הרחוב, ושתילת שדרת עצים רחבי עלים. כמו כן, מתוכנן חידוש המדרכות, קרצוף וריבוד הכביש, ועבודות פיתוח תשתיות שיכללו שדרוג של מערכות המים והביוב. פסל "השפיץ" והמזרקה הניצבים במעגל התנועה יפורקו, והפסל יוחזר בתום העבודות לכיכר המחודשת. במאי פורסם כי עלות המיזם תעמוד על 37 מיליון ש"ח, וכי משרד התחבורה יממן כ-39% מתוכו – 14.5 מיליון ש"ח. בספטמבר 2025 פורסם כי העבודות יחלו רק לאחר חגי תשרי. בלילה של בין ה14-15 בדצמבר 2025, הוסר פסל ה "שפיץ", אך נאמר שבתום השיפוצים יוחזר.

## גלריה

קובץ:Menachem Begin boulevard tunnel in Ashdod.jpg|מנהרת הסיטי בשדרות מנחם בגין, ה"שפיץ" מזדקר מעליה, 2023
קובץ:Zimmer Center in Ashdod, September 2024 33.jpg|דקלים בכיכר, 2024
קובץ:Ilan Ramon Square in Ashdod, September 2024 08.jpg|לוחית זיכרון לאילן רמון
קובץ:Ilan Ramon Square, Ashdod, shortly before renovation, July 2025 29.jpg|אנשים חוצים את הכיכר, יולי 2025


## קישורים חיצוניים

### מיזם לב העיר

#### מידע רשמי
*
** מחליפה את התוכנית הישנה – 
*

#### כתבות
* , על בעיית הסבת הכיכר לתחבורה ציבורית ועל עצירת העבודות בשדרות ז'בוטינסקי במסגרת מיזם "Reway"
* 

## הערות שוליים

אילן רמון